**ԱՄՓՈՓԱԹԵՐԹ**

**«ՊԵՏԱԿԱՆ ՊԱՇՏՈՆՆԵՐ ԵՎ ՊԵՏԱԿԱՆ ԾԱՌԱՅՈՒԹՅԱՆ ՊԱՇՏՈՆՆԵՐ ԶԲԱՂԵՑՆՈՂ ԱՆՁԱՆՑ ՎԱՐՁԱՏՐՈՒԹՅԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՕՐԵՆՔԻ ՆԱԽԱԳԾԻ ՎԵՐԱԲԵՐՅԱԼ ՊԱՇՏՊԱՆՈՒԹՅԱՆ ՆԱԽԱՐԱՐՈՒԹՅԱՆ ԵՎ ՖԻՆԱՆՍՆԵՐԻ ՆԱԽԱՐԱՐՈՒԹՅԱՆ**

**ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ ԵՎ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅԱՆ ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅԱՆ**

|  |  |  |  |  |
| --- | --- | --- | --- | --- |
| **հ/հ** | **Առարկության, առաջարկության հեղինակը, Գրության ստացման ամսաթիվը, գրության համարը** | **Առարկության, առաջարկության բովանդակությունը** | **Եզրակացություն** | **Կատարված փոփոխությունը** |
| 1. | Պաշտպանության նախարարություն017/84124-202028.10.2020 | Առաջարկվում է Նախագծի 3-րդ հոդվածով օրենքի 25-րդ հոդվածում լրացվող 7-րդ մասը հանել` հաշվի առնելով հետևյալը.1. զինծառայողների դրամական ապահովությունը հաշվարկվում, ձևակերպվում և վճարվում է զորամասերի միջոցով և այդ տեղեկատվությունը կենտրոնացված չէ: Ուստի անհրաժեշտություն է առաջանալու զորահավաքային զորակոչի միջոցով զինվո-րական ծառայության ներգրավված պետական պաշտոն և պետական ծառայության պաշտոն զբաղեցրած անձանց վերաբերյալ տասնյակ (եթե ոչ հարյուրավոր) գերատեսչություններից և մարմիններից ստացվող հարցումները և հազարավոր զորակոչվածների անվանացուցակները տարանջատել ըստ զորամասերի, ուղարկել զորամասեր, ստանալ և ամփոփել, ինչը ծավալային առումով կարող է խոչընդոտ հանդիսանալ զինվորական ստորաբաժանումների բնականոն աշխատանքի, հատկապես` մարտա-կան գործողություններին մասնակցող զորամասերի համար,2. պայմանագրային զինծառայողներին ներկայումս կատարվող դրամական ապահովության հաշվարկային չափերը հիմք են տալիս եզրակացնելու, որ այն, որպես կանոն, գերազանցում է պետական պաշտոն և պետական ծառայության պաշտոն զբաղեցնողների հիմնական աշխատավարձի չափը (հաշվի առնելով նաև այն հանգամանքը, որ ղեկավար պաշտոններ (առավել բարձր աշխատավարձ ստացող) զբաղեցնող պաշ¬տոնատար անձինք ամրագրված են), բացի այդ, կունենաք փաստացի անհա¬վա¬սար մոտեցում` այն իմաստով, որ նույն կարգավիճակով և պայմաններում ներգրավված զին¬ծառայողներին կկատարվեն տարբերակված չափերով վճարումներ և կառաջանա կարգավիճակի երկակիություն` զինծառայողի և համապատասխան մարմնի զորակոչված աշխատակցի միջև, որի արդյունքում երկու մարմիններում իրականացվող հաշվարկների գործընթացում խնդիրներ կառաջանան պահումների, վճարումների և հաշվետվողականության առումով: | Ընդունվել է: |  |
| 2. | Ֆինանսների նախարարություն034/85116-202003.11.2020 | Նախագծի վերաբերյալառաջարկություններ և դիտողություններ չկան: | Ընդունվել է ի գիտություն: |  |
| 3. | Արդարադատության նախարարություն035/89688-202002.12.2020 | 1. Հիմք ընդունելով «Նորմատիվ իրավական ակտերի մասին» օրենքի 15-րդ հոդվածի պահանջները՝ Նախագծում անհրաժեշտ է ապահովել «պաշտպանության ոլորտի պետական լիազոր մարմին», «պաշտպանության պետական լիազոր մարմին» և «լիազոր մարմին» բառերի միատեսակ կիրառությունը:2. Նախագծի 3-րդ հոդվածով «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» օրենքի (այսուհետ՝ Օրենք) 25-րդ հոդվածում լրացվող նոր 8-րդ մասում նշվում է, որ մինչև ռազմական դրության ավարտը օրենսդրությամբ նախատեսված կարգով պետական պաշտոն կամ պետական ծառայության պաշտոն զբաղեցնող անձանց հետ վերջնահաշվարկ կատարելու անհրաժեշտության դեպքերում համապատասխան մարմինը սույն հոդվածի 7-րդ մասով նախատեսված տեղեկատվությունը ստանալու նպատակով հարցումը պաշտպանության պետական լիազոր մարմին է ներկայացնում հինգ աշխատանքային օրվա ընթացքում, եթե վերջնահաշվարկ կատարելու պահին չունի անհրաժեշտ տեղեկատվություն:Այս առումով հարկ ենք համարում նշել, որ Նախագծի 3-րդ հոդվածով Օրենքի 25-րդ հոդվածում լրացվող նոր 8-րդ մասում նշվում է նույն հոդվածի 7-րդ մասով նախատեսված տեղեկատվությունը ստանալու նպատակով հարցումը պաշտպանության պետական լիազոր մարմին հինգ աշխատանքային օրվա ընթացքում ներկայացնելու մասին, մինչդեռ առաջարկվող կարգավորումից պարզ չէ թե որ օրվանից սկսած է հաշվարկվելու նշված ժամկետը: Ուստի, ելնելով նշվածից՝ Նախագծի 3-րդ հոդվածով Օրենքի 25-րդ հոդվածում լրացվող նոր 8-րդ մասում ամրագրված կարգավորումն անհրաժեշտ է հստակեցնել:3. Նախագծի 3-րդ հոդվածով Օրենքի 25-րդ հոդվածում լրացվող նոր 8-րդ մասում «տեղեկատվության ստացնալու» բառերն անհրաժեշտ է փոխարինել «տեղեկատվություն ստանալու» բառերով:Միևնույն ժամանակ, Նախագծի 3-րդ հոդվածով Օրենքի 25-րդ հոդվածում լրացվող նոր 8-րդ մասում նախատեսված կարգավորումներն անհրաժեշտ է համապատասխանեցնել «Նորմատիվ իրավական ակտերի մասին» օրենքի 14-րդ հոդվածի պահանջներին:4. Նախագծի 4-րդ հոդվածի 1-ին մասում «պաշտոնական հրապարակման հաջորդող օրը» բառերն անհրաժեշտ է փոխարինել «պաշտոնական հրապարակմանը հաջորդող օրվանից» բառերով՝ նկատի ունենալով «Նորմատիվ իրավական ակտերի մասին» օրենքի 23-րդ հոդվածի պահանջները:5. Նախագծի 4-րդ հոդվածի 2-րդ մասով առաջարկվում է նախատեսել, որ նույն օրենքն ուժի մեջ մտնելու օրվան նախորդող ամսվա (ամիսների) վերաբերյալ Օրենքի 25-րդ հոդվածի 7-րդ մասով նախատեսված գրավոր հարցումներն առաջին անգամ պաշտպանության պետական լիազոր մարմնին են ներկայացվելու նույն օրենքն ուժի մեջ մտնելուց հետո տաս աշխատանքային օրվա ընթացքում։Այս առումով հարկ ենք համարում նշել, որ Նախագծի 4-րդ հոդվածի 2-րդ մասով առաջարկվող կարգավորումն անհրաժեշտ է վերանայել՝ նկատի ունենալով Նախագծի 3-րդ հոդվածով Օրենքի 25-րդ հոդվածում լրացվող 8-րդ մասում ամրագրված կարգավորումը, համաձայն որի՝ պետական պաշտոն և պետական ծառայության պաշտոն զբաղեցնող անձի, որպես զինվորական ծառայող, վարձատրության (դրամական ապահովության) վերաբերյալ տեղեկատվությունը ստանալու նպատակով` համապատասխան մարմինը պաշտպանության պետական լիազոր մարմնին գրավոր հարցում պետք է ներկայացնի ռազմական դրության ավարտից հետո տասնհինգ աշխատանքային օրվա ընթացքում: | Ընդունվել է:Ընդունվել է ի գիտություն:Ընդունվել է ի գիտություն:Ընդունվել է:Ընդունվել է: | 1. Նախագծի ամբողջ տեքստում «պաշտպանության ոլորտի պետական լիազոր մարմին» և «լիազոր մարմին» բառերը փոխարինվել են «պաշտպանության պետական լիազոր մարմին» բառերով:2. Հիշյալ դրույթը Նախագծից հանվել է:3. Հիշյալ դրույթը Նախագծից հանվել է:4. Նախագծի 6-րդ հոդվածի 1-ին մասում «պաշտոնական հրապարակման հաջորդող օրը» բառերը փոխարինվել են «պաշտոնական հրապարակմանը հաջորդող օրվանից» բառերով:5. Նախագծի 6-րդ հոդվածից հանվել է 2-րդ մասը:  |